\NormalFont\ShortTitle{LALOHISIHISI}

{\MT LALOHISIHISI ANE EDIA BUKA



\par }\ChapOne{1}{\SH Ierusalema ena lalohisihisi
\par }
{\Q \VerseOne{1}Ierusalema hanua madi ia dika.

\par }{\Q Gunaguna taunimanima momo be ia lalonai idia noho,

\par }{\Q to hari ia be anina lasi gabuna.

\par }{\Q Gunaguna Ierusalema be ia bada,

\par }{\Q bese idauidau edia huanai,

\par }{\Q to hari ia be mai lalohisihisi danu,

\par }{\Q vabu hahine bamona.

\par }{\Q Guna ia be hanua ibounai edia huanai,

\par }{\Q hanua namo herea momokani,

\par }{\Q edia kwini bamona,

\par }{\Q to hari ia ese hesiai gaukara mai guia danu ia karaia noho.


\par }{\BB \par }
{\Q \VS{2}Hanuaboi lalonai ia tai bada noho,

\par }{\Q iena matana ena ranu be iena vairana dekenai ia diho noho.

\par }{\Q Guna Ierusalema be mai ena ura henia taudia momo,

\par }{\Q to hari, idia ibounai edia huanai,

\par }{\Q tau ta ese Ierusalema durua totona ia mai lasi.

\par }{\Q Iena turana ibounai ese idia koia vadaeni,

\par }{\Q bona hari idia ese Ierusalema idia badu henia noho.


\par }{\BB \par }
{\Q \VS{3}Iuda taudia ese hesiai gaukara mai guia danu idia karaia noho.

\par }{\Q Edia gabu korikori dekena amo,

\par }{\Q bese ta ese idia ia guia, ia abidia lao.

\par }{\Q Iuda taudia madi be bese idauidau edia huanai idia noho,

\par }{\Q bona edia laga-ani gabuna ta,

\par }{\Q be idia davaria diba lasi.

\par }{\Q Idia hadikaia gwauraia taudia ese idia tuari henidia vadaeni,

\par }{\Q bona Iuda taudia be heau mauri dalana ta lasi.


\par }{\BB \par }
{\Q \VS{4}Siona dekenai idia lao raka daladia,

\par }{\Q be mai edia lalohisihisi,

\par }{\Q guna bamona lasi,

\par }{\Q badina be guriguri aria idia gwauraia neganai, tau ta ia mai lasi.

\par }{\Q Siona ena magu iduara ibounai,

\par }{\Q be mai taunimanima lasi.

\par }{\Q Siona ena hahelagaia taudia idia taitai noho.

\par }{\Q Siona ena ane abia kekeni,

\par }{\Q be tau haida ese idia dagedage henidia noho.

\par }{\Q Siona be ia hisihisi noho momokani.


\par }{\BB \par }
{\Q \VS{5}Siona idia hadikaia gwauraia taudia ese idia kwalimu.

\par }{\Q Idia ese edia siahu henunai,

\par }{\Q Ierusalema idia atoa vadaeni.

\par }{\Q Siona ena kara dika momo herea dainai,

\par }{\Q Lohiabada ese ia hisihisi henia vadaeni.

\par }{\Q Iena natuna be idau bese taudia ese idia guia vadaeni,

\par }{\Q bona idia abidia lao gabu daudau dekenai.


\par }{\BB \par }
{\Q \VS{6}Ierusalema ena hairai be ia ore vadaeni.

\par }{\Q Iena gunalaia taudia be uda dia,

\par }{\Q hitolo dainai idia manoka gaudia bamona.

\par }{\Q Idia luludia taudia dekena amo idia heau,

\par }{\Q to edia goada be ia ore lao noho.


\par }{\BB \par }
{\Q \VS{7}Iena lalohisihisi lalonai,

\par }{\Q Ierusalema ese nega gunadia ia laloa noho.

\par }{\Q Iena kohu namodia momokani,

\par }{\Q nega gunadia gaudia ia laloa noho.

\par }{\Q To idau bese tuari taudia ese idia halusia neganai,

\par }{\Q idia ese Ierusalema idia kirikirilaia,

\par }{\Q badina ia be mai ena durua taudia ta lasi.


\par }{\BB \par }
{\Q \VS{8}Ierusalema ese kara dika bada ia karaia vadaeni,

\par }{\Q bona unai dainai ia ese sibona ia hamiroa vadaeni.

\par }{\Q Guna idia hanamoa taudia ese,

\par }{\Q hari Ierusalema idia hereva dika henia noho,

\par }{\Q badina idia itaia, ia be kopina kavakava hahine bamona.

\par }{\Q Io, ia sibona ia tai noho,

\par }{\Q bona mai hemarai danu,

\par }{\Q iena doruna ia giroa idia dekenai.


\par }{\BB \par }
{\Q \VS{9}Iena kara mirona be ibounai ese idia itaia diba,

\par }{\Q to do ia davaria dika be ia laloa lasi.

\par }{\Q Unai dainai iena moru be ia bada herea,

\par }{\Q bona tau ta ese ia hagoadaia diba lasi.

\par }{\Q Io, Ierusalema idia tuari henia taudia idia kwalimu vadaeni,

\par }{\Q bona Ierusalema ese,

\par }{\Q bogahisihisi totona Lohiabada dekenai ia tai henia noho.


\par }{\BB \par }
{\Q \VS{10}Ia idia hadikaia taudia ese,

\par }{\Q Ierusalema ena kohu namodia ibounai idia henaoa vadaeni.

\par }{\Q Io, ia sibona ese unai idau bese taudia ia itaia,

\par }{\Q iena Dubu Helaga idia raka vareai.

\par }{\Q Momokani oi Lohiabada ese oi taravatudia vadaeni,

\par }{\Q oi gwau, idau bese taudia do idia vareai lasi,

\par }{\Q to oiemu gabu helagana lalonai idia vareai kava vadaeni.


\par }{\BB \par }
{\Q \VS{11}Ierusalema taudia ibounai ese aniani idia tahua noho,

\par }{\Q mai taitai danu.

\par }{\Q Idia ese edia kohu namodia momokani dekena amo,

\par }{\Q aniani idia hoia noho,

\par }{\Q do idia mase garina.

\par }{\Q Ierusalema taudia madi idia guriguri, idia gwau,

\par }{\Q “Lohiabada e, mani emu kara, ai do oi itaia.

\par }{\Q Aiemai lalohisihisi do oi itaia.”


\par }{\BB \par }
{\Q \VS{12}Raka hanaia taudia ibounai dekenai,

\par }{\Q Ierusalema ese ia boiboi noho,

\par }{\Q ia gwau,

\par }{\Q “Lau do umui itaia,

\par }{\Q egu hisihisi hegeregerena,

\par }{\Q be ta ese nega ta ia abia, a?

\par }{\Q Inai hisihisi be Lohiabada ese egu latanai ia atoa,

\par }{\Q iena badu siahu bada dinana dekenai.


\par }{\BB \par }
{\Q \VS{13}“Ia ese ataiai dekena amo lahi ia siaia diho.

\par }{\Q Inai lahi be egu turiana edia lalona ia gabua noho.

\par }{\Q Reke tarapu dekena amo,

\par }{\Q egu aena ia dogoatao,

\par }{\Q bona tano dekenai lau ia negea diho.

\par }{\Q Unai murinai ia ese lau ia rakatania, mai egu gorere danu.

\par }{\Q Dina ibounai lalonai lau hisihisi noho.


\par }{\BB \par }
{\Q \VS{14}“Lohiabada ese egu kara dika ibounai ia kwatua hebou,

\par }{\Q ikumi gauna metau herea,

\par }{\Q bona egu aiona dekenai unai ikumi maduna ia atoa kau.

\par }{\Q Iena metau dainai egu goada be ia maragi lao.

\par }{\Q Unai neganai Lohiabada ese,

\par }{\Q lau idia hadikaia gwauraia taudia edia siahu henunai lau ia atoa,

\par }{\Q bona lau ese lau koudia diba lasi.


\par }{\BB \par }
{\Q \VS{15}“Lohiabada ese, egu tuari taudia goadadia ia kirikirilaia.

\par }{\Q Ia ese tuari orea ta ia siaia,

\par }{\Q egu eregabe taudia do ia alaia ore totona.

\par }{\Q Ia ese egu bese taudia ia moidia diho,

\par }{\Q vain huahua be vain moia gabuna idia moia diho bamona.


\par }{\BB \par }
{\Q \VS{16}“Unai dainai lau taitai noho,

\par }{\Q egu matana ranu ia diho noho,

\par }{\Q badina tau ta ese,

\par }{\Q egu lalona ia hanamoa diba lasi,

\par }{\Q bona ta ese egu lalona ia hagoadaia diba lasi.

\par }{\Q Lau idia tuari henia taudia ese lau idia halusia,

\par }{\Q bona egu natuna be mai edia dala namona ta lasi.


\par }{\SH Siona taudia idia guriguri, bona edia dika idia gwauraia hedinarai
\par }
{\Q \VS{17}“Lau Siona ese egu imana lau abia isi,

\par }{\Q do lau guriguri totona,

\par }{\Q to tau ta ese lau ia durua lasi.

\par }{\Q Lohiabada ese Iakobo idia hadikaia gwauraia taudia ia oda henidia,

\par }{\Q Iakobo besena do idia tuari henia,

\par }{\Q vadaeni idia laloa Ierusalema be dabua miro herea gauna bamona.


\par }{\BB \par }
{\Q \VS{18}“To Lohiabada be maoromaoro,

\par }{\Q badina be lau Siona ese ia lau kamonai henia lasi.

\par }{\Q Umui bese idauidau taudia ibounai e,

\par }{\Q lau dekenai do umui kamonai,

\par }{\Q bona egu hisihisi do umui itaia.

\par }{\Q Egu kekeni bona egu uhau ibounai be mai guia danu,

\par }{\Q tuari taudia ese idia abia lao vadaeni.


\par }{\BB \par }
{\Q \VS{19}“Lau idia ura henia taudia dekenai lau boiboi,

\par }{\Q to idia ese lau idia durua lasi.

\par }{\Q Egu hahelagaia taudia bona egu tau badadia,

\par }{\Q be hanua ena ariara edia lalonai idia mase,

\par }{\Q aniani idia tahua mase,

\par }{\Q to idia davaria lasi dainai.


\par }{\BB \par }
{\Q \VS{20}“Lohiabada e, egu lalohisihisi,

\par }{\Q bona egu lauma ena hisihisi do oi itaia.

\par }{\Q Egu kudouna ia makohia vadaeni,

\par }{\Q badina egu kara dika ese,

\par }{\Q egu lalona ia hisihisi henia dainai.

\par }{\Q Ariara edia lalonai taunimanima idia alaia noho,

\par }{\Q ruma edia lalonai danu mase ia vara noho.


\par }{\BB \par }
{\Q \VS{21}“Lohiabada e,

\par }{\Q egu taitai mani do oi kamonai,

\par }{\Q badina tau ta ese egu lalona ia hagoadaia diba lasi.

\par }{\Q Egu mase idia tahua taudia ibounai ese,

\par }{\Q egu hisihisi ena sivarai idia kamonai,

\par }{\Q bona idia moale noho,

\par }{\Q oi ese unai bamona oi karaia vadaeni dainai.

\par }{\Q Oi ese oi gwauraia badu dinana,

\par }{\Q be mani do oi havaraia,

\par }{\Q vadaeni lau idia hadikaia noho taudia ese,

\par }{\Q hisihisi do idia abia,

\par }{\Q lau abia noho hegeregerena.


\par }{\BB \par }
{\Q \VS{22}“Edia kara dika ibounai,

\par }{\Q be oiemu vairanai do oi hedinaraia.

\par }{\Q Unai neganai edia dika davana do oi henia,

\par }{\Q egu dika davana oi henia hegeregerena.

\par }{\Q Badina be lau tai bada noho,

\par }{\Q bona egu kudouna ia manoka lao noho.”




\par }\Chap{2}{\SH Lohiabada ese Ierusalema ena dika davana ia henia
\par }
{\Q \VerseOne{1}Lohiabada ese iena badu dekena amo,

\par }{\Q Siona be dibura lalonai ia koua vadaeni.

\par }{\Q Siona ena hairaina,

\par }{\Q be guba dekena amo tano ena kahu dekenai ia negea diho vadaeni.

\par }{\Q Lohiabada ese iena badu dainai,

\par }{\Q iena Dubu Helaga danu ia laloa lasi.


\par }{\BB \par }
{\Q \VS{2}Lohiabada ese Iuda dekenai noho hanua ibounai ia hadikaia ore,

\par }{\Q ia bogahisihisi henidia lasi.

\par }{\Q Iuda ena gabu aukadia,

\par }{\Q tuari dekena amo gimaia gabudia,

\par }{\Q be Lohiabada ese ia hamakohia vadaeni.

\par }{\Q Iuda basileia,

\par }{\Q mai ena lohia taudia danu,

\par }{\Q be tano dekenai ia hamorudia,

\par }{\Q mai edia hemarai bada danu.


\par }{\BB \par }
{\Q \VS{3}Israela ena goada ibounai,

\par }{\Q be Lohiabada ena badu siahuna ese ia haorea vadaeni.

\par }{\Q Idau bese tuari taudia be tuari totona idia mai neganai,

\par }{\Q Lohiabada ese Iuda ia durua lasi.

\par }{\Q Iakobo ena tano,

\par }{\Q be Lohiabada ese lahi dekena amo ia gabua,

\par }{\Q bona gau ibounai ia hadikaia.


\par }{\BB \par }
{\Q \VS{4}Ia ese tuari tauna bamona,

\par }{\Q iena peva dekena amo Iuda taudia ia pidia.

\par }{\Q Ia ese ia moalelaia vadaeni taudia ia alaia mase.

\par }{\Q Iniseni Siona dekenai noho taudia ese,

\par }{\Q Lohiabada ena badu ena mamina idia abia, lahi bamona.


\par }{\BB \par }
{\Q \VS{5}Lohiabada ese tuari tauna bamona sibona ia halaoa vadaeni,

\par }{\Q ia ese Israela ia hadikaia ore vadaeni.

\par }{\Q Israela ena ruma badadia bona gabu aukadia ibounai,

\par }{\Q be idia dika vadaeni.

\par }{\Q Iuda taudia edia latanai,

\par }{\Q Lohiabada ese lalohisihisi ia habadaia momokani.


\par }{\BB \par }
{\Q \VS{6}Lohiabada ese iena Dubu Helaga ia hamakohia vadaeni,

\par }{\Q uma ena au raurau ruma idia hamakohia bamona.

\par }{\Q Lohiabada ese ia gwauraia guriguri aria ibounai,

\par }{\Q bona dina helagadia danu,

\par }{\Q be Siona dekenai ia hadokodia vadaeni.

\par }{\Q Bona iena badu siahu bada dekena amo,

\par }{\Q Lohiabada ese,

\par }{\Q king bona hahelagaia taudia danu ia negea vadaeni.


\par }{\BB \par }
{\Q \VS{7}Lohiabada ese iena boubou patana ia negea vadaeni,

\par }{\Q bona iena Dubu Helaga ia rakatania vadaeni.

\par }{\Q Siona iena ruma badadia,

\par }{\Q be idau bese tuari taudia edia imadia dekenai,

\par }{\Q Lohiabada ese ia henia.

\par }{\Q Idia ese kwalimu dainai,

\par }{\Q idia boiboi bada Lohiabada ena Dubu lalonai,

\par }{\Q guna guriguri aria idia karaia taudia,

\par }{\Q edia moale ena boiboi bamona.


\par }{\BB \par }
{\Q \VS{8}Lohiabada ese iena lalona ia ha-aukaia,

\par }{\Q Ierusalema ena magu do ia hamakohia momokani.

\par }{\Q Ia ese tohoa varona dekena amo edia bada ia davaria,

\par }{\Q do ia hadikadia momokani totona,

\par }{\Q bona hari magu bona kohoro ibounai be idia dika vadaeni.


\par }{\BB \par }
{\Q \VS{9}Ierusalema ena magu iduara ibounai,

\par }{\Q be tano dekenai idia moru vadaeni.

\par }{\Q Edia auri ba be idia makohia momokani.

\par }{\Q Ierusalema ena king,

\par }{\Q bona iena lohia taudia,

\par }{\Q be idau bese edia huanai,

\par }{\Q mai guia danu idia noho.

\par }{\Q Dirava ena Taravatu be idia hadibaia noho lasi,

\par }{\Q bona peroveta taudia ese,

\par }{\Q Lohiabada dekena amo mata hanai idia abia noho lasi.


\par }{\BB \par }
{\Q \VS{10}Ierusalema ena tau badadia,

\par }{\Q be mai regerege lasi tano dekenai idia helai diho,

\par }{\Q tano kahu be edia kwaradia dekenai idia negea vadaeni,

\par }{\Q bona puse dabua idia karaia vadaeni.

\par }{\Q Ierusalema ena kekeni badadia ese,

\par }{\Q hemarai dainai tano dekenai edia kwaradia idia atoa noho.


\par }{\BB \par }
{\Q \VS{11}Egu matana be taitai dainai idia kepulu bamona.

\par }{\Q Egu kudouna be ia makohia vadaeni.

\par }{\Q Egu laumana be ia hisihisi bada noho,

\par }{\Q egu bese idia hadikaia ore dainai.

\par }{\Q Badina be natuna maragidia,

\par }{\Q memero bona kekeni,

\par }{\Q be hanua ena ariara lalonai idia moru noho, manoka dainai.


\par }{\BB \par }
{\Q \VS{12}Hitolo bona ranu mase dainai,

\par }{\Q idia ese edia sinadia dekenai idia tai noho.

\par }{\Q Ariara lalonai idia moru noho,

\par }{\Q bero idia davaria bamona,

\par }{\Q bona edia sinadia edia imadia lalonai idia mase noho.


\par }{\BB \par }
{\Q \VS{13}Ierusalema e, egu lalokau hanua e,

\par }{\Q edena bamona lau ese oi do lau hagoadaia?

\par }{\Q Daika ena hisihisi be oiemu hisihisi hegeregerena?

\par }{\Q Badina be oiemu berona be bada,

\par }{\Q davara ena bada bamona.

\par }{\Q Daika ese oi ia hanamoa diba?


\par }{\BB \par }
{\Q \VS{14}Oiemu peroveta taudia ese,

\par }{\Q hereva koikoi sibona oi dekenai idia gwauraia.

\par }{\Q Idia ese oi idia koia,

\par }{\Q badina be nega ta oiemu kara dika,

\par }{\Q be oi dekenai idia gwauraia hedinarai lasi.

\par }{\Q Oi idia sisiba henia lasi dainai,

\par }{\Q oi ese oiemu lalona oi giroa lasi.

\par }{\Q Unai dekena amo oi idia hakaua kerere vadaeni.


\par }{\BB \par }
{\Q \VS{15}Dala dekenai idia raka hanaia taudia ese Ierusalema idia itaia,

\par }{\Q mai hevaseha hereva danu.

\par }{\Q Idia kirikirilaia,

\par }{\Q bona edia kwaradia idia giroagiroa,

\par }{\Q idia gwau,

\par }{\Q “Ia, inai be hairai bada herea hanua,

\par }{\Q bona, tanobada ibounai hamoalea hanua, a?”


\par }{\BB \par }
{\Q \VS{16}Ierusalema e, oi idia ura hadikaia taudia ibounai ese,

\par }{\Q edia ududia idia kehoa,

\par }{\Q oi idia hereva dika henia noho.

\par }{\Q Mai edia badu danu oi idia itaia noho.

\par }{\Q Edia udu bibinadia idia mogea noho,

\par }{\Q bona edia isedia idia koria auka masemase, idia gwau,

\par }{\Q “Ita ese Ierusalema ita hadikaia ore vadaeni.

\par }{\Q Ita naria dinana be ita davaria vadaeni inai!”


\par }{\BB \par }
{\Q \VS{17}Lohiabada ese ia sisiba henia do ia karaia gauna,

\par }{\Q be ia ese ia karaia vadaeni.

\par }{\Q Ia ese oi Ierusalema ia hadikaia ore vadaeni,

\par }{\Q mai ena bogahisihisi lasi.

\par }{\Q Ia ese oi idia tuari henia taudia dekenai kwalimu ia henia,

\par }{\Q moale ia henidia, oiemu moru dainai.


\par }{\BB \par }
{\Q \VS{18}Ierusalema taudia e, Lohiabada dekenai do umui tai henia.

\par }{\Q Emui matadia edia ranu do idia diho noho, abata ranu bamona,

\par }{\Q dina bona hanuaboi danu.

\par }{\Q Taitai dekena amo do umui laga-ani lasi.

\par }{\Q Emui matadia ranu danu do idia laga-ani lasi.


\par }{\BB \par }
{\Q \VS{19}Do oi toreisi,

\par }{\Q hanuaboi ena nega ibounai,

\par }{\Q do oi toreisi lou, toreisi lou,

\par }{\Q Lohiabada dekenai do oi tai henia totona.

\par }{\Q Oiemu kudouna ena laloa ibounai,

\par }{\Q ranu bamona do oi bubua,

\par }{\Q Lohiabada ena vairana dekenai.

\par }{\Q Oiemu imana ia dekenai do oi abia isi,

\par }{\Q oiemu natudia edia mauri dainai,

\par }{\Q Lohiabada ese do ia bogahisihisi henidia totona.

\par }{\Q Badina idia be hitolo dainai idia moru diho noho,

\par }{\Q hanua ena ariara ibounai edia kona dekenai.


\par }{\BB \par }
{\Q \VS{20}Lohiabada e, oi ese oi hisihisi henidia noho taudia,

\par }{\Q mani do oi itaia.

\par }{\Q Hahine ese edia natudia,

\par }{\Q idia lalokau henidia maragidia,

\par }{\Q idia ania noho!

\par }{\Q Hahelagaia taudia bona peroveta taudia,

\par }{\Q be Lohiabada ena Dubu lalonai idia aladia noho!


\par }{\BB \par }
{\Q \VS{21}Hanua ena ariara ena kahu dekenai,

\par }{\Q memero bona tau burukadia idia hekure hebou,

\par }{\Q idia mase vadaeni.

\par }{\Q Kekeni badadia bona uhau,

\par }{\Q be tuari kaia dekena amo idia mase.

\par }{\Q Oiemu badu dinana dekenai oi aladia vadaeni,

\par }{\Q oi aladia mase vadaeni,

\par }{\Q oi bogahisihisi henidia lasi.


\par }{\BB \par }
{\Q \VS{22}Aria dekenai oi ese taunimanima oi boiridia hebou hegeregerena,

\par }{\Q oi ese lau idia hagaria gaudia,

\par }{\Q be kahana ibounai dekena amo oi boiridia mai.

\par }{\Q Lohiabada ena badu dinana dekenai,

\par }{\Q tau ta ia heau diba lasi,

\par }{\Q bona ta ia mauri diba lasi.

\par }{\Q Lau ese lau havaraia, bona lau naria natudia be,

\par }{\Q lau dekenai idia tuari henia taudia ese,

\par }{\Q idia hadikaia ore vadaeni.




\par }\Chap{3}{\SH Dika davana henia, lalona giroa, bona nega namona naria kara
\par }
{\Q \VerseOne{1}Lohiabada ese iena badu dainai,

\par }{\Q taunimanima edia dika davana ia henia,

\par }{\Q ena mamina be lau diba.


\par }{\Q \VS{2}Ia ese dibura lalonai lau ia lulua vareai,

\par }{\Q diari lasi gabuna lalonai.


\par }{\Q \VS{3}Momokani,

\par }{\Q ia ese iena imana ia abia isi,

\par }{\Q lau hadikaia totona,

\par }{\Q bona lau ia botaia lou, botaia lou,

\par }{\Q dina ena hora ibounai.


\par }{\BB \par }
{\Q \VS{4}Egu hidiona bona egu kopina ia haorea vadaeni,

\par }{\Q bona egu turiana haida ia hamakohia vadaeni.


\par }{\Q \VS{5}Ia ese lau ia hagegea,

\par }{\Q bona lau ia koua vadaeni.

\par }{\Q Lalohisihisi bona laloa metau momokani ese lau idia abia.


\par }{\Q \VS{6}Dirava ese dibura gabuna lalonai,

\par }{\Q lau ia doria vareai.

\par }{\Q Lau be idaunegai lau mase tauna bamona.


\par }{\BB \par }
{\Q \VS{7}Ia ese auri seini dekena amo,

\par }{\Q lau ia guia vadaeni.

\par }{\Q Lau be magu lalonai,

\par }{\Q bona lau heau mauri diba lasi.


\par }{\Q \VS{8}Lau boiboi noho,

\par }{\Q lau tai mai boiboi danu,

\par }{\Q to Lohiabada ese egu noinoi ia kamonai lasi.


\par }{\Q \VS{9}Ia ese egu dala ia koua vadaeni,

\par }{\Q ia utua nadi magudia dekena amo,

\par }{\Q bona egu raka daladia ia hagagevaia vadaeni.


\par }{\BB \par }
{\Q \VS{10}Hunia dekenai lau totona ia naria,

\par }{\Q bea ena kara bamona,

\par }{\Q bona laiona bamona,

\par }{\Q lau ia dogoatao totona ia roho mai.


\par }{\Q \VS{11}Ia ese dala dekena amo lau ia veria lao,

\par }{\Q vadaeni lau ia darea momokani,

\par }{\Q bona lau ia rakatania.


\par }{\Q \VS{12}Ia ese iena peva ia veria,

\par }{\Q bona iena diba dekena amo lau ia pidia gwauraia.


\par }{\BB \par }
{\Q \VS{13}Iena diba dekena amo egu kudouna ia gwadaia.


\par }{\Q \VS{14}Taunimanima ese lau idia kirikirilaia noho.

\par }{\Q Edia ane dekena amo,

\par }{\Q lau dekenai idia hevaseha dina ena hora ibounai.


\par }{\Q \VS{15}Lohiabada ese hisihisi momo lau dekenai ia henia,

\par }{\Q vadaeni lau hesiku momokani.

\par }{\Q Inai be,ia ese mamina dika avadia dekena amo,

\par }{\Q egu bogana ia hahonua bamona.


\par }{\BB \par }
{\Q \VS{16}Ia ese nadi maragidia dekena amo,

\par }{\Q egu isena ia hamakohia,

\par }{\Q bona tano ena kahu dekenai,

\par }{\Q lau ia moia diho.


\par }{\Q \VS{17}Lohiabada ese maino bona noho namo,

\par }{\Q be lau dekena amo ia kokia vadaeni.

\par }{\Q Moale ena mamina be lau laloaboio.


\par }{\Q \VS{18}Unai dainai lau gwau,

\par }{\Q “Egu hairaina be ia ore vadaeni,

\par }{\Q bona Lohiabada dekena amo gau namodia lau laloa noho kara,

\par }{\Q be ia boio vadaeni.”


\par }{\BB \par }
{\Q \VS{19}Egu hisihisi,

\par }{\Q bona mai egu ruma lasi ena nega,

\par }{\Q be lau laloa noho.

\par }{\Q Unai be mamina dika poisini bamona lau dekenai.


\par }{\Q \VS{20}Unai lau laloa noho, laloa noho,

\par }{\Q bona egu laumana be ia laloa metau noho.


\par }{\Q \VS{21}To egu lalona ia hanamoa noho gauna tamona be inai:


\par }{\BB \par }
{\Q \VS{22}Lohiabada ena noho hanaihanai lalokauna,

\par }{\Q be do ia ore lasi.

\par }{\Q Iena bogahisihisi karadia be do idia doko lasi,


\par }{\Q \VS{23}daba ibounai idia be matamata.

\par }{\Q Lohiabada e, oiemu hereva oi badinaia kara be bada momokani.


\par }{\Q \VS{24}Lau gwau, “Egu durua tauna be tamona, Lohiabada sibona,

\par }{\Q unai dainai ia dekenai egu abidadama lau atoa noho.”


\par }{\BB \par }
{\Q \VS{25}Lohiabada idia abidadama henia taudia,

\par }{\Q be Lohiabada ese ia hanamodia noho.


\par }{\Q \VS{26}Unai dainai Lohiabada ese ita do ia hamauria totona,

\par }{\Q do ita naria noho be namo,

\par }{\Q do ita naria mai abidadama danu be namo.


\par }{\Q \VS{27}Tau ta ese ia eregabe neganai,

\par }{\Q maduna metau do ia huaia,

\par }{\Q unai be namo.


\par }{\BB \par }
{\Q \VS{28}Ia ese sibona do ia helai, regerege lasi, be namo,

\par }{\Q badina Lohiabada ese unai maduna,

\par }{\Q be unai mero ena latanai ia atoa vadaeni.


\par }{\Q \VS{29}Ia be Lohiabada ena siahu henunai do ia manau,

\par }{\Q bona ia ese iena vairana,

\par }{\Q be tano dekenai do ia atoa,

\par }{\Q badina gabeai ia ese,

\par }{\Q namo do ia davaria momokani.


\par }{\Q \VS{30}Iena vairana danu,

\par }{\Q be do idia botaia taudia dekenai do ia henia be namo,

\par }{\Q bona edia hereva dika,

\par }{\Q do ia abia dae danu be namo,


\par }{\BB \par }
{\Q \VS{31}badina be Lohiabada ese iena hesiai taudia do ia negea lasi,

\par }{\Q ela bona bona hanaihanai.


\par }{\Q \VS{32}Momokani Lohiabada ese ita dekenai lalohisihisi ia henia noho,

\par }{\Q to ia ese ita do ia bogahisihisi henia,

\par }{\Q badina iena lalokau ita dekenai be momokani,

\par }{\Q bona mai goada danu.


\par }{\Q \VS{33}Lohiabada ese,

\par }{\Q ia ura lasi ita dekenai lalohisihisi o hisihisi do ia havaraia.


\par }{\BB \par }
{\Q \VS{34}Bema dibura ruma lalonai ita noho neganai,

\par }{\Q tau haida ese ita idia dagedage henia,

\par }{\Q bona idia ese ita idia hadikaia neganai,

\par }{\Q Lohiabada be ia diba.


\par }{\Q \VS{35}Bema Lohiabada ese,

\par }{\Q ita dekenai gwaumaoro ia henia, kara ta do ita karaia,

\par }{\Q to tau haida ese unai kara idia koua neganai,

\par }{\Q Lohiabada be ia diba.


\par }{\Q \VS{36}Bema hereva koikoi dekena amo,

\par }{\Q kota maoromaoro idia hagagevaia neganai,

\par }{\Q Lohiabada be ia diba.


\par }{\BB \par }
{\Q \VS{37}Badina be nega ibounai,

\par }{\Q Lohiabada ena ura sibona ia vara noho.

\par }{\Q Bema Lohiabada ese kara ta ia ura lasi neganai,

\par }{\Q daika ese unai kara ia karaia diba?


\par }{\Q \VS{38}Lohiabada ena oda dekena amo,

\par }{\Q namo bona dika be idia vara noho, ani?


\par }{\Q \VS{39}Ita mauri noho taunimanima be,

\par }{\Q Lohiabada ese iseda dika davana ia henia neganai,

\par }{\Q dahaka dainai do ita hereva badubadu noho?


\par }{\BB \par }
{\Q \VS{40}Namona be iseda dala do ita tohoa,

\par }{\Q bona iseda kara do ita tahua,

\par }{\Q bona Lohiabada dekenai do ita giroa lou.


\par }{\Q \VS{41}Namona be iseda kudoudia do ita kehoa,

\par }{\Q bona iseda imadia do ita abia isi

\par }{\Q guba dekenai ia noho Dirava dekenai,

\par }{\Q bona do ita gwau,


\par }{\Q \VS{42}“Ai be ai kerere vadaeni,

\par }{\Q bona oiemu taravatu ai utua vadaeni,

\par }{\Q bona oi ese aiemai dika oi gwauatao lasi.


\par }{\BB \par }
{\Q \VS{43}Oi ese ai oi lulua lao,

\par }{\Q bona ai oi alaia mase.

\par }{\Q Oiemu badu ese oiemu bogahisihisi ia hunia.


\par }{\Q \VS{44}Oi ese ori ta dekena amo oi sibona oi koua,

\par }{\Q unai dainai aiemai guriguri,

\par }{\Q be oi dekenai idia ginidae lasi.


\par }{\Q \VS{45}Oi ese miro bona momoru ai oi halaoa vadaeni,

\par }{\Q bese idauidau edia huanai.


\par }{\BB \par }
{\Q \VS{46}Ai idia hadikaia gwauraia taudia ibounai ese,

\par }{\Q ai idia hereva dika henia,

\par }{\Q bona ai idia kirikirilaia noho.


\par }{\Q \VS{47}Gari bada bona hekwakwanai be ai dekenai idia vara,

\par }{\Q vadaeni idia ese emai tano bona emai taunimanima danu,

\par }{\Q be idia hadikaia ore vadaeni.”


\par }{\Q \VS{48}Egu matana edia ranu ia diho noho,

\par }{\Q sinavai bamona,

\par }{\Q egu bese taudia idia hadikaia ore dainai.


\par }{\BB \par }
{\Q \VS{49}Egu matana ena ranu do ia diho noho, doko lasi,


\par }{\Q \VS{50}ia lao bona Lohiabada ese,

\par }{\Q guba dekena amo ai do ia itaia.


\par }{\Q \VS{51}Egu lalona ia hisihisi bada noho,

\par }{\Q badina lau itaia,

\par }{\Q egu hanua dekenai noho kekeni badadia,

\par }{\Q be madi dika idia davaria momokani vadaeni.


\par }{\BB \par }
{\Q \VS{52}Nega ta lau hadikaia lasi taudia ese lau idia lulua lao,

\par }{\Q labana tauna ese manu ta ia tahua noho bamona.


\par }{\Q \VS{53}Idia ese guri badana lalonai lau idia negea diho,

\par }{\Q bona nadi momo be egu latanai idia negea.


\par }{\Q \VS{54}Ranu lalonai lau diho noho, lau gwau,

\par }{\Q “Lau be lau mase noho inai.”


\par }{\BB \par }
{\Q \VS{55}Lohiabada e,

\par }{\Q guri dobuna dekena amo,

\par }{\Q oi dekenai lau boiboi,


\par }{\Q \VS{56}bona oi dekenai lau noinoi neganai,

\par }{\Q egu taitai oi kamonai henia.


\par }{\Q \VS{57}Oi ese lau dekenai oi haere,

\par }{\Q bona oi gwau, “Oi gari lasi.”


\par }{\BB \par }
{\Q \VS{58}Lohiabada e, oi ese lau oi durua,

\par }{\Q bona oi ese lau oi hamauria vadaeni.


\par }{\Q \VS{59}Lohiabada e,

\par }{\Q oi ese oi itaia vadaeni,

\par }{\Q unai taudia ese lau dekenai idia kara dika.

\par }{\Q Kota maoromaoro mani lau dekenai do oi henia.


\par }{\Q \VS{60}Unai taudia ese lau idia badu henia noho,

\par }{\Q bona egu mase dalana idia tahua noho,

\par }{\Q be oi diba noho.


\par }{\BB \par }
{\Q \VS{61}Lohiabada e, edia hereva dika,

\par }{\Q be oi ese oi kamonai vadaeni,

\par }{\Q bona lau idia ura hadikaia,

\par }{\Q inai bamona idia laloa noho gaudia ibounai be oi diba noho.


\par }{\Q \VS{62}Dina ena nega ibounai lalonai,

\par }{\Q lau idia alaia gwauraia taudia ese lau idia herevalaia noho gaudia,

\par }{\Q be oi ese oi kamonai noho.


\par }{\Q \VS{63}Daba ia lao bona hanuaboi,

\par }{\Q be idia ese lau idia hevaseha henia noho.


\par }{\BB \par }
{\Q \VS{64}Lohiabada e, oi ese edia dika davana do oi henia.

\par }{\Q Edia kara hegeregerena,

\par }{\Q davana do oi henia.


\par }{\Q \VS{65}Oiemu hereva dika idia edia latanai do oi atoa,

\par }{\Q bona edia kudouna edia laloa do oi koua.


\par }{\Q \VS{66}Oiemu badu dekena amo idia do oi lulua lao,

\par }{\Q bona guba ena henuna dekena amo,

\par }{\Q idia ibounai do oi haorea.




\par }\Chap{4}{\SH Ierusalema ia moru murinai ia dika
\par }
{\Q \VerseOne{1}Ierusalema ena golo be ia diaridiari lasi,

\par }{\Q bona Dubu Helaga ena nadi namodia,

\par }{\Q be hanua ena ariara edia lalonai,

\par }{\Q idia negedia kava vadaeni.


\par }{\BB \par }
{\Q \VS{2}Siona ena uhau taudia namo hereadia,

\par }{\Q guna edia davana be bada herea ita dekenai,

\par }{\Q golo namona bona metau herea hegeregerena.

\par }{\Q To hari idia be raro urodia sibona hegeregerena,

\par }{\Q uro karaia tauna ena imana dekenai ia karaia gaudia bamona.


\par }{\BB \par }
{\Q \VS{3}Uda sisia ena sinana ese iena natuna ia ubudia noho,

\par }{\Q iena rata ia henidia noho.

\par }{\Q To egu bese hahine taudia ese,

\par }{\Q edia natudia idia dagedage henidia noho,

\par }{\Q uda kokokoko edia kara bamona.


\par }{\BB \par }
{\Q \VS{4}Edia maragidia be hitolo,

\par }{\Q bona ranu mase dainai idia mase noho,

\par }{\Q to sinadia idia laloa momo lasi.

\par }{\Q Iseda maragidia ese aniani totona idia noinoi noho,

\par }{\Q to tau ta ese sisina ia henidia lasi.


\par }{\BB \par }
{\Q \VS{5}Guna aniani namodia momokani idia ania taudia,

\par }{\Q be hari hanua ena ariara lalonai idia mase noho.

\par }{\Q Guna lohia ena ruma badadia lalonai idia aniani taudia,

\par }{\Q be hari momoru gabudia dekenai,

\par }{\Q edia aniani idia tahua noho.


\par }{\BB \par }
{\Q \VS{6}Egu bese taudia edia dika davana,

\par }{\Q ese Sodoma bona Gomora edia dika davana ia hanaia vadaeni,

\par }{\Q badina Sodoma taudia edia dika,

\par }{\Q be Dirava ese ia haorea haraga.


\par }{\BB \par }
{\Q \VS{7}Guna Ierusalema ena lohia taudia edia toadia be namo herea,

\par }{\Q idia be goevagoeva, sinou bamona.

\par }{\Q Edia tauanidia be kakakaka,

\par }{\Q bona mai goadadia momokani,

\par }{\Q mai edia hairai danu,

\par }{\Q sapairo nadidia bamona.


\par }{\BB \par }
{\Q \VS{8}To hari idia be hanua ariara dekenai idia hekure noho.

\par }{\Q Edia vairadia be koremakorema,

\par }{\Q idia mase vadaeni dainai.

\par }{\Q Edia kopidia be idia makuku dika,

\par }{\Q edia turiadia latanai,

\par }{\Q bona idia kaukau vadaeni, au bamona.


\par }{\BB \par }
{\Q \VS{9}Tuari dekenai idia mase taudia edia moale ese,

\par }{\Q hitolo dekenai idia mase taudia edia moale ia hereaia.

\par }{\Q Edia tauanidia be metairametaira idia ore lao, idia mase,

\par }{\Q uma edia anina be lasi dainai.


\par }{\BB \par }
{\Q \VS{10}Egu bese idia hadikaia ore dinadia dekenai,

\par }{\Q hahine ese edia natudia maragidia dekenai idia bogahisihisi,

\par }{\Q to unai maragidia idia mase neganai,

\par }{\Q edia tauanidia idia nadua,

\par }{\Q bona idia ania.


\par }{\BB \par }
{\Q \VS{11}Lohiabada ese iena badu ia hasiahua,

\par }{\Q bona lahi bada dekena amo,

\par }{\Q Siona ia gabua haorea momokani.


\par }{\BB \par }
{\Q \VS{12}Tanobada ena king ibounai,

\par }{\Q bona tanobada taudia ibounai danu idia laloa,

\par }{\Q tuari taudia o tuari orea ta,

\par }{\Q be Ierusalema magu iduaradia do idia raka vareai diba lasi.


\par }{\BB \par }
{\Q \VS{13}To inai kara be ia vara momokani,

\par }{\Q Ierusalema ena peroveta taudia,

\par }{\Q bona hahelagaia taudia edia kara dika dainai.

\par }{\Q Idia ese kerere lasi taudia edia mase idia havaraia.


\par }{\BB \par }
{\Q \VS{14}Unai Ierusalema ena lohia taudia,

\par }{\Q be hari ariara dekenai idia loaloa kava,

\par }{\Q matakepulu taudia bamona.

\par }{\Q Idia be unai mase taudia edia rara dekena amo idia miro dainai,

\par }{\Q tau ta ese edia dabua danu,

\par }{\Q do idia dogoatao diba lasi.


\par }{\BB \par }
{\Q \VS{15}Taunimanima ese idia dekenai idia boiboi, idia gwau,

\par }{\Q “Umui siri. Umui be mai miro danu.

\par }{\Q Umui siri.

\par }{\Q Ai dekenai do umui kamokau lasi.”

\par }{\Q Vadaeni idia heau,

\par }{\Q bona loaloa kava taudia hegeregerena idia lao.

\par }{\Q Bese idauidau dekenai idia lao,

\par }{\Q to unai bese edia huanai taunimanima idia gwau,

\par }{\Q “Ai dekenai do umui noho lou lasi.”


\par }{\BB \par }
{\Q \VS{16}Lohiabada sibona ese ia luludia lao gabu idauidau dekenai.

\par }{\Q Ia ese unai hahelagaia taudia bona lohia taudia ia matauraia lasi.

\par }{\Q Taunimanima danu ese edia dagi idia laloa lasi.


\par }{\BB \par }
{\Q \VS{17}Aiemai matadia ai negea,

\par }{\Q durua do ai abia totona,

\par }{\Q to ai naria kava.

\par }{\Q Ai ese bese ta ena durua ai naria,

\par }{\Q to unai bese ese ai ia durua diba lasi.


\par }{\BB \par }
{\Q \VS{18}Ai idia tuari henia noho taudia ese ai idia tahua noho,

\par }{\Q unai dainai ariara dekenai ai raka diba lasi.

\par }{\Q Aiemai mauri dinadia be kahirakahira idia ore.

\par }{\Q Aiemai dokona be ia ginidae vadaeni.


\par }{\BB \par }
{\Q \VS{19}Ai idia lulua lao taudia edia heau ese,

\par }{\Q guba ugava manu edia roho ia hereaia.

\par }{\Q Ororo dekenai ai idia lulua,

\par }{\Q bona tano kaukau gabudia dekenai,

\par }{\Q ai hadikaia totona idia naria,

\par }{\Q hunia dekenai.


\par }{\BB \par }
{\Q \VS{20}Lohiabada ese ia abia hidi tauna,

\par }{\Q aiemai king,

\par }{\Q be ai hadikaia gwauraia taudia ese idia abia mauri.

\par }{\Q To ai ese guna ia ai herevalaia vadaeni, ai gwau:

\par }{\Q “Ia ese ai do ia naria,

\par }{\Q bona bese ibounai edia tuari taudia dekena amo,

\par }{\Q ia ese ai do ia gimaia momokani.”


\par }{\BB \par }
{\Q \VS{21}Edoma taudia e,

\par }{\Q Usu tano dekenai umui noho,

\par }{\Q do umui kiri mai moale bada danu!

\par }{\Q To Lohiabada ena badu be uaina kapusi bamona,

\par }{\Q bona ia ese unai kapusi be umui dekenai do ia henia,

\par }{\Q do umui kekero.

\par }{\Q Unai neganai umui ese emui dabua do umui kokia,

\par }{\Q bona hemarai bada do umui abia.


\par }{\BB \par }
{\Q \VS{22}Siona ese iena dika davana ia karaia haorea vadaeni.

\par }{\Q Lohiabada ese Siona taudia edia hesiai mai guia danu,

\par }{\Q be do ia hadokoa.

\par }{\Q To Edoma taudia e,

\par }{\Q Lohiabada ese umui emui dika davana do ia henia,

\par }{\Q emui kerere do ia hedinaraia.




\par }\Chap{5}{\SH Ierusalema taudia ese Lohiabada idia noia, do ia bogahisihisi henidia
\par }
{\Q \VerseOne{1}Lohiabada e,

\par }{\Q ai dekenai idia vara gaudia,

\par }{\Q mani do oi laloatao.

\par }{\Q Ai do oi itaia,

\par }{\Q aiemai hemarai mani do oi itaia.


\par }{\Q \VS{2}Aiemai tano be idau taudia dekenai idia henia vadaeni.

\par }{\Q Aiemai ruma be idau bese taudia dekenai idia henia vadaeni.


\par }{\BB \par }
{\Q \VS{3}Aiemai tamadia be tuari taudia ese idia alaia,

\par }{\Q bona aiemai sinadia be vabu vadaeni.


\par }{\Q \VS{4}Aiemai inua ranu be ai hoia noho,

\par }{\Q bona aiemai lahi audia danu be mai davana.


\par }{\Q \VS{5}Ai idia tuari henia taudia ese ai idia lulua lao,

\par }{\Q bona ai dekenai idia mai kahirakahira noho.

\par }{\Q Aiemai goada ia ore momokani,

\par }{\Q to ai laga-ani diba lasi.


\par }{\Q \VS{6}Aniani do ai abia totona,

\par }{\Q ai ese Aigupito bona Asuria dekenai ai noinoi.


\par }{\BB \par }
{\Q \VS{7}Aiemai tamadia idia kara dika,

\par }{\Q bona idia mase vadaeni,

\par }{\Q bona hari ai ese edia dika davana ai huaia noho.


\par }{\Q \VS{8}Guna aiemai hesiai gaukara idia karaia taudia ese,

\par }{\Q ai idia biagua noho,

\par }{\Q bona tau ta ese edia siahu dekena amo ai ia hamauria diba lasi.


\par }{\Q \VS{9}Taunimanima alaia taudia be,

\par }{\Q tano ena kahana ibounai dekenai idia loaloa noho.

\par }{\Q Unai dainai ai ese,

\par }{\Q aniani ai tahua noho,

\par }{\Q mai gari bada danu.


\par }{\Q \VS{10}Aiemai kopina be mai siahu bada, amu bamona,

\par }{\Q badina be hitolo ese ai ia hadikaia noho.


\par }{\Q \VS{11}Aiemai adavadia be Siona dekenai,

\par }{\Q tuari taudia ese idia hadikaia.

\par }{\Q Aiemai natudia kekeni,

\par }{\Q be Iuda hanua ibounai lalonai,

\par }{\Q tuari taudia ese idia hadikaia.


\par }{\Q \VS{12}Idia ese aiemai lohia taudia,

\par }{\Q be edia imadia dekena amo idia taua dae vadaeni,

\par }{\Q bona idia ese hanua tau badadia idia matauraia lasi.


\par }{\Q \VS{13}Aiemai eregabe taudia ese,

\par }{\Q uiti moia gabudia dekenai idia gaukara auka noho,

\par }{\Q bona memero be au metaudia henunai,

\par }{\Q idia hekwakwanai noho.


\par }{\Q \VS{14}Tau burukadia,

\par }{\Q be hanua ena magu iduara badinai idia helai lou lasi.

\par }{\Q Uhau taudia ese,

\par }{\Q gita gadaralaia kara idia rakatania vadaeni.


\par }{\Q \VS{15}Aiemai moale ibounai be ia ore vadaeni,

\par }{\Q bona aiemai mavaru ena gabu dekenai,

\par }{\Q taitai ia vara noho.


\par }{\Q \VS{16}Aiemai kwalimu toana, korona,

\par }{\Q be aiemai kwaradia dekena amo idia moru vadaeni.

\par }{\Q Madi, ai be dika vadaeni inai,

\par }{\Q kara dika ai karaia dainai.


\par }{\BB \par }
{\Q \VS{17}Inai dainai aiemai kudoudia idia manoka momokani vadaeni,

\par }{\Q bona aiemai matadia edia ranu dainai,

\par }{\Q ai itaia namonamo diba lasi.


\par }{\Q \VS{18}Badina Siona Ororo be anina lasi vadaeni,

\par }{\Q uda sisia idia loaloa gabuna sibona ia lao vadaeni.


\par }{\BB \par }
{\Q \VS{19}To oi, Lohiabada e,

\par }{\Q oi be king ela bona hanaihanai.

\par }{\Q Oiemu King siahuna be do ia noho nega ibounai, doko lasi.


\par }{\Q \VS{20}Badina dahaka oi ese nega ibounai ai oi laloaboio noho?

\par }{\Q Badina dahaka nega daudau ai oi rakatania vadaeni?


\par }{\Q \VS{21}Lohiabada e,

\par }{\Q ai ura oi dekena do ai giroa lou.

\par }{\Q Mani emu kara, ai do oi abia dae lou.

\par }{\Q Aiemai mauri do oi hamatamataia lou,

\par }{\Q dina gunadia hegeregere.


\par }{\Q \VS{22}O sedira, oi ese ai oi negea momokani vadaeni, a?

\par }{\Q Oi ese ai oi badu henia momokani, a?


\par }