\NormalFont\ShortTitle{OBADAIA}

{\MT OBADAIA



\par }\OneChap {\PP \VerseOne{1}Obadaia ena peroveta hereva be inai. Inai be Dirava ese Edoma bese taudia totona ia gwauraia hereva.

\par }{\SH Lohiabada ese Edoma ena dika davana do ia henia
\par }
{\Q Lohiabada ese iena hesiai tauna,

\par }{\Q bese idauidau edia huanai ia siaia lao.

\par }{\Q Iena hereva ita kamonai vadaeni, ia gwau,

\par }{\Q “Do umui toreisi, Edoma do ita tuari henia!”


\par }{\Q \VS{2}Lohiabada ese Edoma taudia ia hamaoroa, ia gwau,

\par }{\Q “Lau ese umui do lau hamanokaia,

\par }{\Q bona taunimanima ibounai ese,

\par }{\Q umui do idia ura henia lasi.


\par }{\Q \VS{3}Emui hekokoroku ese umui ia koia vadaeni.

\par }{\Q Umui be ororo ena nadi matudia dekenai umui noho.

\par }{\Q Emui noho gabuna be ataiai dainai umui gwau,

\par }{\Q ‘Daika ese ai do ia veria diho tano dekenai?’


\par }{\Q \VS{4}Momokani umui be ataiai umui roho noho,

\par }{\Q ugava manu bamona,

\par }{\Q bona emui ruma be hisiu edia huanai idia noho,

\par }{\Q to unai gabu dekena amo umui do lau veria diho.

\par }{\Q Lau Lohiabada lau hereva noho inai.


\par }{\Q \VS{5}Bema henaoa taudia be hanuaboi neganai idia mai,

\par }{\Q idia ese edia ura gaudia sibona idia abia lao.

\par }{\Q Bona taunimanima ese vain huahua idia haboua neganai,

\par }{\Q huahua haida, momoru gaudia idia rakatania, ani?

\par }{\Q To umui do idia tuari henia taudia ese,

\par }{\Q emui kohu ibounai do idia abia lao, haorea momokani.


\par }{\Q \VS{6}Esau ena tubuna taudia e,

\par }{\Q emui kohu momo, davana bada gaudia,

\par }{\Q be do idia abia lao momokani vadaeni.


\par }{\Q \VS{7}Umui idia durua gwauraia taudia ese,

\par }{\Q umui idia koia vadaeni.

\par }{\Q Idia ese emui tano dekena amo,

\par }{\Q umui idia lulua vadaeni.

\par }{\Q Emui turana taudia,

\par }{\Q umui abidadama henia taudia,

\par }{\Q ese umui idia halusia vadaeni.

\par }{\Q Emui bamona taudia,

\par }{\Q idia danu umui aniani hebou taudia,

\par }{\Q ese umui hamorua totona tarapu idia atoa vadaeni,

\par }{\Q to umui ese unai tarapu do umui itaia lasi,

\par }{\Q edia kara koikoi do umui diba lasi.”


\par }{\BB \par }
{\Q \VS{8}Lohiabada ia gwau, “Unai dina dekenai,

\par }{\Q lau ese Edoma ena aonega taudia,

\par }{\Q be do lau hadikaia ore.

\par }{\Q Edia aonega ibounai do lau haorea momokani.


\par }{\Q \VS{9}Temana ena tuari taudia,

\par }{\Q be do idia gari bada herea,

\par }{\Q bona Edoma ena tuari taudia ibounai,

\par }{\Q be Esau ena ororo dekenai do idia mase ore.


\par }{\SH Edoma ena matakani ena badina be dahaka?
\par }
{\Q \VS{10}“Inai bamona do ia vara,

\par }{\Q badina umui ese emui tadina Iakobo,

\par }{\Q ena tubuna taudia umui dagedage henidia.

\par }{\Q Unai kara dainai hemarai do umui davaria,

\par }{\Q bona haida ese umui do idia hadikaia ore.

\par }{\Q Unai bamona do umui noho ia lao hanaihanai,


\par }{\Q \VS{11}badina tuari taudia ese,

\par }{\Q Ierusalema magu iduara idia hamakohia dinana dekenai,

\par }{\Q umui ese umui gini siri,

\par }{\Q umui ese Israela umui durua lasi.

\par }{\Q Bona idau gabu taudia ese,

\par }{\Q Ierusalema ena magu iduara idia raka vareai,

\par }{\Q bona edia kohu be edia huanai idia haria neganai,

\par }{\Q umui danu be idia hegeregerena umui karaia taudia.


\par }{\Q \VS{12}Bona emui tadina Iuda taudia edia hisihisi dinana neganai,

\par }{\Q umui ese idia umui kirikirilaia.

\par }{\Q Bona Iuda taudia idia hadikaia dinana dekenai,

\par }{\Q umui be edia dika dekenai umui moale bada noho.

\par }{\Q Edia hisihisi dekenai umui kirikiri,

\par }{\Q mai hekokoroku danu.

\par }{\Q Unai dainai umui be kerere inai.


\par }{\Q \VS{13}Umui ese egu bese taudia edia hanua badana,

\par }{\Q dekenai umui raka vareai,

\par }{\Q edia hisihisi dekenai do umui hevaseha totona.

\par }{\Q Bona edia kohu umui henaoa,

\par }{\Q edia dika bada idia davaria dina neganai.

\par }{\Q Umui be kerere inai.


\par }{\Q \VS{14}Ma danu Ierusalema dekena amo dalana,

\par }{\Q ese dala ma ta ia vareai gabuna dekenai umui gini,

\par }{\Q bona idia heau mauri gwauraia Iuda taudia,

\par }{\Q be umui ese umui alaia mase.

\par }{\Q Umui ese danu unai heau mauri taudia momo,

\par }{\Q be idia hadikaia gwauraia taudia edia imadia dekenai umui henia.

\par }{\Q Edia hisihisi bada dinana neganai,

\par }{\Q unai bamona umui karaia.


\par }{\SH Dirava ese bese idauidau do ia kota henia
\par }
{\Q \VS{15}“Dina be ia kahirakahira,

\par }{\Q lau Lohiabada ese bese idauidau ibounai do lau kota henia.

\par }{\Q Edoma taudia e,

\par }{\Q umui ese umui karaia vadaeni karadia,

\par }{\Q be haida ese umui dekenai do idia karaia.

\par }{\Q Umui ese umui henia vadaeni gauna,

\par }{\Q be umui dekenai do idia henia lou.


\par }{\Q \VS{16}Egu bese ese egu ororo helagana dekenai,

\par }{\Q matakani bada herea idia abia,

\par }{\Q muramura dikana kapusi idia inua bamona.

\par }{\Q To Israela idia hagegea bese idauidau ese,

\par }{\Q unai kapusi ena dika ia hanaia kapusi do idia inua.

\par }{\Q Idia ese unai kapusi do idia inua haorea,

\par }{\Q bona do idia dika.

\par }{\Q Do idia boio ore momokani.


\par }{\SH Israela be do ia kwalimu
\par }
{\Q \VS{17}“To Siona Ororo dekenai,

\par }{\Q haida be do idia heau mauri,

\par }{\Q bona unai ororo be do ia helaga.

\par }{\Q Iakobo ena bese taudia ese edia tano korikori,

\par }{\Q edia ahuna, do idia abia.


\par }{\Q \VS{18}Iakobo bona Iosepa edia bese taudia,

\par }{\Q be lahi bamona do idia lao.

\par }{\Q Idia ese Esau ena bese taudia do idia hadikaia ore,

\par }{\Q lahi ese rei kaukau ia gabua ore bamona.

\par }{\Q Esau ena tubuna tauna ta,

\par }{\Q be do ia heau mauri diba lasi.

\par }{\Q Lau inai Lohiabada, lau hereva vadaeni.


\par }{\BB \par }
{\Q \VS{19}“Iuda ena diho kahana taudia ese,

\par }{\Q Edoma tano do idia abia,

\par }{\Q bona unuseni do idia noho,

\par }{\Q bona Iuda ena dina diho kahana tano palaka taudia ese,

\par }{\Q Pilistia tano do idia abia.

\par }{\Q Israela taudia ese Eparaima bona Samaria tanodia do idia abia,

\par }{\Q bona unuseni do idia noho.

\par }{\Q Beniamina taudia ese Gileada tano do idia abia.


\par }{\Q \VS{20}Hesiai mai guia danu dekena amo,

\par }{\Q idia giroa mai Israela taudia,

\par }{\Q hari be Kanana dekenai idia noho taudia,

\par }{\Q ese Poinike tano do idia abia,

\par }{\Q ia lao bona Sarepata,

\par }{\Q bona unuseni do idia noho.

\par }{\Q Hesiai mai guia danu dekena amo,

\par }{\Q idia giroa mai Ierusalema taudia,

\par }{\Q Separada dekenai idia noho taudia,

\par }{\Q ese Iuda ena diho kahana hanuadia do idia abia.


\par }{\Q \VS{21}Tuari dekenai kwalimu taudia,

\par }{\Q Ierusalema dekena amo idia mai taudia ese,

\par }{\Q Edoma tano do idia tuari henia,

\par }{\Q bona idia ese Esau ena ororo do idia biagua.

\par }{\Q Bona lau Lohiabada sibona ese, King ena siahu momokani,

\par }{\Q be do lau dogoatao noho.”


\par }